Suresh 105 Views
వరల్డ్‌ నంబర్‌ వన్‌ బైల్స్‌పై గెలవడమే టార్గెట్‌
కోల్‌కతా: రియో ఒలింపిక్స్‌ జిమ్నాస్టిక్స్‌ వాల్డ్‌ విభాగంలో తృటిలో కాంస్య పతకం సాధించే అవకాశాన్ని కోల్పోయిన భారత జిమ్నాస్ట్‌ దీపా కర్మాకర్‌ తదుపరి టార్గెట్‌ వరల్డ్‌ నంబర్‌ వన్‌ జిమ్నాస్ట్‌ సిమోస్‌ బైల్స్‌ను ఓడించడమేనట.కాగా అమెరికాకు చెందిన బైల్స్‌పై గెలువడమే టార్గెట్‌గా సిద్దమవతున్నట్లు దీపా తాజాగా పేర్కొంది.రియోలో వాల్ట్‌ జిమ్నాస్టిక్స్‌లో బంగారు పతకం సాధించిన బైల్స్‌ తాను చూసిన మహిళా జిమ్నాస్టిక్స్‌లో ఎంతో మెరుగైన క్రీడాకారిణిగా దీపా కితాబిచ్చింది.ఆమె కంటే నేను ఉత్తమ ప్రదర్శన ఇవ్వలేకపోయాను, కాకపోతే బైల్స్‌ను ఓడించడానికి ఇప్పటి నుంచి ప్రణాళికలు సిద్దం చేసుకుంటున్నాం, అదే టార్గెట్‌గా ప్రిపరేషన్‌ మొదలుపెట్టా,ఆమెను ఓడించడమే నా తదుపరి టార్గెట్‌ అని దీపా పేర్కొంది.నగరంలో జరిగిన దుర్గా పుజా కార్యక్రమంలో పాల్గొన్న దీపా తన రియో ప్రద ర్శనపై సంతృప్తి వ్యక్తం చేసింది. అయితే రియోలో పతకం సాధించకపోవడంతో యావత్‌ భారతావని నిరాశకు లోనైన విషయం తనకు తెలుసునని ఒక ప్రశ్నకు సమాధానంగా చెప్పింది.కాగా తాను పతకం గెలిచి ఉంటే దాన్ని దేశానికి అంకితం ఇచ్చే దానినని దీపా కార్మాకర్‌ వెల్లడించింది.